คำสั่งกรุงเทพมหานคร ที่ 3477/2549 เรื่อง มอบอำนาจให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานคร

คำสั่งกรุงเทพมหานคร
คำสั่งกรุงเทพมหานคร
ที่ ๓๔๗๗/๒๕๔๙
เรื่อง
มอบอำนาจให้ข้าราชการกรุงเทพมหานครปฏิบัติราชการแทนผู้ว่าราชการ
กรุงเทพมหานคร
 

โดยที่เป็นการสมควรปรับปรุงการมอบอำนาจของผู้ว่าราชการกรุงเทพมหานครในการบอกเลิกสัญญาหรือข้อตกลงให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานครให้ครอบคลุมถึงการตกลงเลิกสัญญาหรือข้อตกลงกับคู่สัญญา
เพื่อเป็นการแบ่งเบาภาระของผู้ว่าราชการกรุงเทพมหานคร และเพื่อให้การดำเนินงานของกรุงเทพมหานคร
เป็นไปด้วยความเรียบร้อยรวดเร็วและมีประสิทธิภาพยิ่งขึ้น

อาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘ ผู้ว่าราชการกรุงเทพมหานครจึงให้ยกเลิกคำสั่งกรุงเทพมหานคร ที่ ๒๐๔๐/๒๕๔๙
ลงวันที่ ๒๐ มิถุนายน ๒๕๔๙ และมอบอำนาจให้ปลัดกรุงเทพมหานคร ผู้อำนวยการสำนัก หัวหน้าสำนักงาน
ก.ก. เลขานุการสภากรุงเทพมหานคร เลขานุการผู้ว่าราชการกรุงเทพมหานคร และผู้อำนวยการเขต
ปฏิบัติราชการแทนผู้ว่าราชการกรุงเทพมหานคร ดังต่อไปนี้
๑. เมื่อผู้ว่าราชการกรุงเทพมหานครอนุมัติให้บอกเลิกสัญญาหรือข้อตกลงกับคู่สัญญาแล้ว
๑.๑ ลงนามในหนังสือแจ้งบอกเลิกสัญญาหรือข้อตกลง
๑.๒ ลงนามในหนังสือเรียกร้องค่าปรับ และค่าเสียหาย
๑.๓ ลงนามในหนังสือเรียกร้องให้ผู้ค้ำประกันการปฏิบัติตามสัญญาชำระหนี้ตามหนังสือค้ำประกัน
๒. เมื่อผู้ว่าราชการกรุงเทพมหานคร
ได้อนุมัติให้ตกลงเลิกสัญญาหรือข้อตกลงกับคู่สัญญาแล้ว
๒.๑ ลงนามในหนังสือแจ้งตกลงเลิกสัญญาหรือข้อตกลง
๒.๒ ลงนามในสัญญาประนีประนอมยอมความ

ทั้งนี้ ตั้งแต่บัดนี้เป็นต้นไป[๑]


สั่ง
ณ วันที่ ๑๓ ตุลาคม พ.ศ. ๒๕๔๙
อภิรักษ์
โกษะโยธิน
ผู้ว่าราชการกรุงเทพมหานคร























วัชศักดิ์/ผู้จัดทำ
๑๕
ธันวาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๑๒๕ ง/หน้า ๖๒/๔ ธันวาคม ๒๕๔๙